**Pisoiul obraznic**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Unde-i casa Rândunicii?

Mă întreabă un pisoi.

Păi cum unde? Uite-o colo

Chiar sub streaşină la noi…

Miauuu! Miorlauu! zice pisoiul,

Rândunica a sosit!

N-am păpat de două zile!

Pare-se am flămânzit!

Plec la ea în ospeţie!

Că e tare gospodină!

Are tot ce vrei în casă,

Ouşoare şi smântână…

– Ştii ceva, pisoi obraznic?!

Şterge-o iute de aici!

Îţi tai coada şi mustaţa

De te-atingi de rândunici!